تورک سلاح‌لی گوج‌لری سوریه‌نین عفرین بؤلگه‌سین‌ده سوردورولن زیتون بوداغی عملیاتی سیراسین‌دا ۸ عسگر شهید اولدو.
باش قرارگاه‌دان وئریلن آچیقلامادا، زیتون بوداغی عملیاتی چرچیوه‌سین‌ده عفرینده حیاتا گئچیریلن عملیاتلار زامانی ۸ عسگرین شهید اولدوغو، ۱۳ عسگرین یارالاندیغی بیلدیریلدی.
آچیقلامادا، "بیزلری درین بیر کدر و حوزنه بوغان بو سالدیری‌دا حیاتینی ایتیرن عزیز شهیدلریمیزه الله‌دان رحمت، شهیدلریمیزین کدرلی عائله‌لرینه، تورک سلاح‌لی گوج‌لری ایله بؤیوک تورک میلتینه باش ساغ‌لیغی و دؤزوم، معالیجه‌لری اوچون سرعتله گئری گتیریلن یارالی‌لاریمیزا عاجل شفالار دیله‌ییریک" ایفاده‌لرینه یئر وئریلدی.
رسمی گؤروشمه‌لر اوچون سنگال‌دا اولان پرزیدنت رجب طیب اردوغان، عفرین کندین‌ده گوونلیک گوج‌لری ایله تروریستلر آراسین‌دا باش وئرن چاتیشما ایله ایلگیلی ژنرال خولوصی آکار و ایچ ایشلری باخانی سلیمان سویلونو تلفنلا آرایاراق بیلگی آلدی.
جمهورباشقانلیغی قایناق‌لارین‌دان وئریلن بیلگییه گؤره، چاتیشمادا عسگرلرین حیاتلارینی ایتیرمه‌لرین‌دن درین اوزونتو دویدوغونو بیلدیر‌ن اردوغان، شهیدلره الله‌دان رحمت، یارالی عسگرلره ده عاجل شفا دیله‌دی.
